ai4bharat/Pralekha huggingface dataset:
ریلوے کی وزارت
پہاڑی خطوں میں جاری ریلوے منصوبے
نئی دہلی ،3فروری :ریلوے منصوبوں کی منظوری خطہ وار/ریاست وار دینے کے بجائے زونل ریلوے وار دی جاتی ہے کیونکہ ہندوستانی ریلوے نیٹ ورک مختلف ریاستوں کی سرحدوں کو عبورکرتی ہوئی گزرتی ہے ۔ ریلوے منصوبوں کی منظوری /اس کے منفعت بخش ہونے ، آخری میل کارابطہ ، ربط کانہ ہونااور متبادل راستوں کی بنیاد پر دی جاتی ہے ۔ اس کے ساتھ ہی اس بات کا بھی خیال رکھاجاتاہے کہ اس کے سماجی واقتصادی پہلو کیاہیں اورپھر سب سے بڑی بات یہ کہ فنڈ کی دستیابی کو بھی ملحوظ خاطررکھاجاتاہے ۔
بہرحال یکم اپریل ، 2020تک 75795کروڑلاگت والے 19منصوبے  آسام اور شمال مشرقی خطے میں زیرغور/منظوری /زیرتکمیل ہیں ۔ ان میں شامل ہیں :
1-13نئی لائن بچھانے کے منصوبے جس کی لمبائی 1178کلومیٹراوراس پر 57774کروڑروپے لاگت آئے گی ان میں سے 253کلومیٹرکو منظوری مل چکی ہے اور اس کی تعمیر پر 20157کروڑروپے مارچ ،2020تک خرچ ہوچکے ہیں ۔
2-6ڈبل لائن کرنے کے منصوبے بھی تکمیل کے مراحل میں ہیں جن کی لمبائی 830کلومیٹرہے اوراس پر 18021کروڑروپے خرچ ہوں گے ۔ ان میں سے اب تک 9کلومیٹرکی منظوری مل چکی ہے اوراس پر مارچ ،2020تک 1861کروڑروپے خرچ ہوچکے ہیں ۔
شمال مشرق کے سرحدی پہاڑی خطوں میں ہندوستانی ریلوے کے بنیادی ڈھانچے کی تعمیر میں تیزی لانے پر خصوصی دی جاتی ہے ۔
4ریلوے منصوبے جو اتراکھنڈ کے لئے ہیں  ان کی لمبائی 23کلومیٹرہے اوراس پر 18901کروڑروپے لاگت آئے گی ۔یہ منصوبے منظوری /زیرتکمیل یا زیرغورمرحلے میں ہیں ۔ ان میں شامل ہیں ؛
1-2016کلومیٹرلمبے 3نئی لائن بچھانے کے منصوبے جن پر 18554کروڑروپے لاگت آنے کا امکان ہے ، ان میں سے 6کلومیٹرکی منظوری ہوچکی ہے اوراس پرمارچ ، 2020تک 2275کروڑروپے خرچ ہوچکے ہیں ۔؎
2- حال ہی میں جنوری ، 2021میں 27کلومیٹرطویل ایک ڈبل لائن کرنے کے منصوبے کو منظوری مل گئی ہے ، جس پر 347کروڑروپے لاگت آئے گی ۔
لداخ میں اب تک کوئی ریلوے منصوبہ مکمل /جزوی طورپر جاری نہیں ہے ۔
کسی بھی ریلوے منصوبے کی تکمیل متعدد عناصرپرمنحصرہوتی ہے جیسے ریاستی حکومت کے ذریعہ تیزی سے زمین کو تحویل میں لینا ، محکمہ جنگلات کے ذریعہ کلیئرنس، ضروری چیزوں کی منتقلی  متعدد اتھارٹیز سے جزوی طورپر منظوری کا حصول علاقے کی جغرافیائی صورت حال اورمنصوبے کی جگہ پر نظم وقانون کی صورت حال اور موسم کو دیکھتے ہوئے منصوبے کی ایک جگہ سے دوسری جگہ پرایک سال میں کام کی مدت وغیرہ یہ تمام عوامل ہرجگہ اورہرمنصوبے کے ساتھ جڑے ہوتے ہیں اور یہ منصوبے کی تکمیل کی مدت اورلاگت کو متاثرکرتے ہیں ۔ ان تمام عوامل کے بارے میں ابتدائی دورمیں ہی غوروخوض کیاجاتاہے تاہم یہ منصوبے کتنی مدت میں تکمیل پائیں گے اس کے لئے کوئی حتمی مدت نہیں بتائی جاسکتی لیکن منصوبے کی تعمیر کے لئے اخراجات کی منظوری سے پہلے ان عوامل کو دورکرنے کی ہرممکن کوشش کی جاتی ہے ۔ ریاست وار فنڈ مختص نہیں کیاجاتاتاہم لاگت ، خرچ اور بجٹ اخراجات تعلق سے زونل وار منصوبوں کی تفصیل عوام کے لئے انڈین ریلوے کی ویب سائٹ : i.e. www.indianrailways.gov.in >Ministry of Railways >Railway Board >About Indian Railways >Railway Board Directorates >Finance >Railway wise Works Machinery & Rolling Stock Programme.پردی جاتی ہے ۔
یہ اطلاع مرکزی وزیربرائے ریل ، کامرس وصنعت اور صارفین امور، غذااورعوامی نظام تقسیم ، جناب پیوش گوئل نے لوک سبھامیں آج ایک سوال کے تحریری جواب میں دی ۔
اقلیتی امور کی وزارتت
عازمین حج کا 410 کا پہلا بیچ ممبئی سے ر وانہ
مرکزی وزیر مختار عباس نقوی کا کہنا ہے کہ حج 2022 بہت سی اصلاحات کے ساتھ خوش اسلوبی کے ساتھ جاری ہے
حج کی 19 پروازیں ممبئی سے روانہ ہوں گی جس میں تقریباً 8000 عازمین حج شامل ہوں گے
سن 2022 میں ہندوستان کی عازمین حج میں سے 50 فیصد خواتین ہیں
اقلیتی امور کے مرکزی وزیر جناب مختار عباس نقوی نے آج حج 2022 کے پہلے بیچ کو چھترپتی شیوا جی مہاراج بین الاقوامی ہوائی اڈّہ، ممبئی سے روانہ ہوا۔ مجموعی طور پر 410 عازمین حج، ممبئی کے روانگی کے پوائنٹ سے پہلے بیچ میں حج کے لیے روانہ ہوئے ہیں۔ ان میں 207 مرد اور 203 خواتین عازمین حج شامل ہیں۔ ممبئی کے روانگی کے پوائنٹ سے 19 پروازوں کے ذریعے تقریباً 8000 عازمین حج ، حج 2022 کی ادائیگی کے لیے جائیں گے۔
انھوں نے اُن کے لیے کامیابی سے حج کرنے کے تئیں نیک خواہشات کا اظہار کرتے ہوئے کہا ’’ کہ ہندوستان کے عازمین حج کو پوری دنیا کے امن اور خوشحالی کے لیے دعا کرنی چاہئے اور یہ بھی دعا کرنی چاہئے کہ انسانیت تمام طرح کے بحرانوں سے محفوظ رہے‘‘۔
جناب نقوی نے یہ بھی کہا کہ حکومت سعودی عربیہ کے حکام اور نمائندگان ہندوستان سے آنے والے عازمین حج سے اچھے برتاؤ کی ہمیشہ ستائش کرتے ہیں۔ وزیر موصوف نے امید ظاہر کی کہ وہ ہندوستانی مسلمان جو حج 2022 کے لیے جارہے ہیں وہ اس اعتماد کو بحال رکھیں گے۔ انھوں نے ایسے نازک دور میں ہندوستان کو معاونت فراہم کرنے کے لیے سعودی عربیہ کی قونصل جنرل کا شکریہ بھی ادا کیا۔ انھوں نے کہا ’’سعودی عربیہ نے اس سال ہندوستان سے عازمین حج کی زیادہ سے زیادہ تعداد کو حج کے فرائض ادا کرنے کی اجازت دی ہے‘‘۔
جناب نقوی نے کہا کہ دو سال بعد، ڈیجیٹل صحت کارڈ، ’’ای-مسیحا‘‘ صحت کی سہولت اور ’’ای-سامان کی پری ٹیگنگ‘‘ سمیت بہت سی ایسی آن لائن / ڈیجیٹل سہولیات تمام عازمین حج کو فراہم کی جارہی ہیں جن میں مکہ مدینہ میں حاجیوں کے لیے رہائش /نقل وحمل سے متعلق تمام معلومات ہندوستان میں ہی فراہم کی گئی ہیں۔
حج 2022 کے لیے جانے والے ہندوستانی مسلمانوں میں سے 50 فیصد خواتین ہیں۔
جناب نقوی نے مزید بتایا کہ حج 2022 کے لیے مجموعی طور پر 79237 ہندوستانی مسلمان حج کے فرائض کی ادائیگی کے لیے جا رہے ہیں،اہم بات یہ ہے کہ ان میں تقریباً 50 فیصد خواتین شامل ہیں۔ 1800 سے زیادہ مسلم خواتین بغیر محرم کے ہی حج 2022 کی فرائض کی ادائیگی کے لیے جارہی ہیں۔ مہاراشٹر سے، 4874 عازمین حج نے حج 2022 کے لیے اندراج کیا ہے۔
ممبئی کے علاوہ ، حج 2022 کے لیے پروازیں دیگر 9 روانگی کے پوائنٹ سے آپریٹ کی جارہی ہیں جن میں دہلی ، کولکاتہ، بنگلورو، حیدرآباد، احمدآباد، کوچی، لکھنؤ، سرینگر اور گواہاٹی شامل ہیں۔
ممبئی میں سعودی عربیہ کے شاہی قونصل جنرل عزت مآب جناب سلیمان بن عید العتیبی؛ ہندوستان کی حج کمیٹی کے چیئرمین جناب اے پی عبداللہ کٹّی؛ ہندوستان کی حج کمیٹی کے سی ای او محمد یعقوب شیخہ اور دیگر سینئر عہدیداران اس موقع پر موجود تھے۔
سٹرک ٹرانسپورٹ اور شاہراہوں کی وزارت
مرکزی وزیر نتن گڈکری نے بنیادی ڈھانچے اور بہت چھوٹی، چھوٹی اور اوسط درجے کی صنعتوں  سیکٹر میں بین الاقوامی سرمایہ کاری بڑھانے کی ضرورت پر زور دیا
سڑک ٹرانسپورٹ، شاہراہوں اور بہت چھوٹی، چھوٹی اور اوسط درجے کی صنعتوں  کے مرکزی وزیر جناب نتن گڈکری نے ہندوستانی شاہراہوں اور ایم ایس ایم ای سیکٹروں میں بین الاقوامی انسٹی ٹیوشنس اور دیگر اداروں سے سرمایہ کاری بڑھانے کی ضرورت پر زور دیا ہے۔ انہوں نے کہا کہ آٹو موبائل اور ایم ایس ایم ای بھارتی معیشت کی ترقی کے دو اہم انجن یعنی اہم ستون ہیں۔
آج سڑک کے بنیادی ڈھانچے اور ایم ایس ایم ایز میں تجارتی سرمایہ کاری اور اشتراک سے متعلق انڈو-آسٹریلین چیمبر آف کامرس اینڈ وومین نووویٹر سے خطاب کرتے ہوئے وزیر موصوف نے کہا کہ بھارت اور آسٹریلیا پہلے ہی سڑک کے تحفظ کے شعبے میں تعاون کررہے ہیں۔ انہوں نے کہا کہ اس تعاون نے سڑک کے لئے بہتر ڈیزائن فراہم کئے ہیں اور عوام کے لئے مواقع پیدا کیے ہیں۔ انڈین روڈ سیفٹی اسسمینٹ پروگرام کے تحت 21000 کلو میٹر تک کی سڑکوں کا جائزہ لیاگیا ہے اور تقریباً 3000 کلو میٹر لمبی سڑک ٹکنالوجیکل اپ گریشن کے تحت ہے۔ انہوں نے کہا کہ بہتر روڈ انجینئرنگ اور عوام میں بڑھتی بیداری کی وجہ سے بہتری ممکن ہوپائی ہے۔ انہوں نے کہا کہ یہ اندازہ لگایا گیا ہے کہ یہ اپ گریشن پروگرامز سڑک حادثوں میں تقریباً 50 فیصد کمی لائیں گے۔ جناب گڈکری نے مطلع کیا کہ ہمارا مقصد 2030 تک سڑک حادثوں میں ہونے والی اموات کو صفر تک لانا ہے اور یہ نشانہ ہم 2030 تک حاصل کرلیں گے۔
جناب گڈکری نے بتایا کہ ان کی وزارت نے سڑک حادثات کو کم کرنے کے لئے بہت سے اقدامات کیے ہیں۔ عالمی بینک اور اے ڈی بی نے اس مہم کے لئے سات سات ہزار کروڑ روپے دینے کا عزم ظاہر کیا ہے۔ انہوں نے کہا کہ سماجی بیداری، لوگوں کو آگاہ کرکے، ہنگامی خدمات کو بہتر بنا کر، طبی انشورنس کے لئے زور دے کر اور مزید اسپتال فراہم کرکے ملک سڑک کے تحفظ کے اپنے نشانوں کے حصول کے بہت قریب پہنچ رہا ہے۔انہوں نے 2019 کے موٹر وہیکل قانون کا ذکر کیا، جو ہندوستان میں ٹرانسپورٹ سیکٹر کے تمام پہلوؤں سے ایک جامع قانون ہے۔
وزیر موصوف نے کہا کہ حکومت گاوؤں ، زراعت اور قبائلی سیکٹرس پر توجہ مرکوز کررہی ہے اور وہ وہاں روزگا رکے مواقع فراہم کررہی ہے۔ انہوں نے زور دیتے ہوئے کہا کہ یہ ایم ایس ایم ای سیکٹر ہے جو آنےو الے سالوں میں بھارتی معیشت کو آگے لے کرجائے گا۔ انہوں نے کہا کہ بنیادی ڈھانچے اور انشورنس سیکٹروں میں سرمایہ کاری کھل گئی ہے، کیونکہ انشورنس پنشن اور ساجھیداری معیشتوں میں زبردست مواقع ہیں۔ انہوں نے کہا کہ ایم ایس ایم ای جلد ہی کیپٹل مارکیٹ بھی بننے جارہی ہے۔
آسٹریلیا کے نائب وزیر اعظم نے بھی سڑک سیکٹر خصوصاً سڑک کے تحفظ کے شعبے میں اپنے ملک کے مختلف اقدامات کا ذکر کیا۔ انہوں نے مزید کہا کہ ہندوستان اور آسٹریلیا کے مضبوط تعلقات ہیں، جو اس سے پہلے کبھی اتنے مضبوط نہیں تھے۔ انہوں نے اس اعتماد کا اظہار کیا کہ دونوں ملکوں کے درمیان تجارت اور کامرس سمیت مختلف شعبوں میں تعلقات مزید مستحکم ہوں گے۔ انہوں نے بنیادی ڈھانچہ تعمیر کرنے کی ضرورت پر زور دیا اور کہا کہ کووڈ -19 عالمی وبا پر قابو پانے کا یہ ایک راستہ ہے۔
...............................................................
م ن، ح ا، ع ر
U-4480
(Visitor Counter : 116
صحت اور خاندانی بہبود کی وزارت
کابینہ نے ایمس، نئی دہلی کے ماسٹر پلان کے نفاذ کو منظوری دی
نئیدہلی۔28؍فروری۔وزیراعظم جناب نریندر مودی کی سربراہی میں، مرکزی کابینہ نے اصولی طور پر نئی دہلی کے آل انڈیا انسٹی ٹیوٹ آف میڈیکل سائنسز  کو عالمی پیمانے کی میڈیکل یونیورسٹی میں تبدیل کرنے کیلئے اپنی منظوری دے دی ہے۔
تفصیلات:
- ماسٹر پلان میں تعمیر نو کے ذریعے کافی بڑے علاقے صاف کرنے پر غور کیا گیا ہے نیز عمودی توسیع اور زمین کے بہتر انتظام کے ساتھ ادارے کی زمین کو آئندہ 20 برس تک استعمال کو زیر غور رکھا گیا ہے۔
- یہ بھی تجویز رکھی گئی ہے کہ ایمس، نئی دہلی کے انفراسٹرکچر یعنی مریضوں کی دیکھ بھال  ، ٹیچنگ ، ریسرچ، ایڈمنسٹریشن اور سپورٹ خدمات کے ایسٹ انصاری نگر  کیمپس اور ایسٹ انصاری نگر  کے ٹراما سینٹر ایکسٹینشن  کیمپس کی تعمیر نو کی جائے اور اسے مستحکم کیا جائے۔
فوائد: اس پروجیکٹ کے ذریعے مریضوں کو اعلیٰ قسم کی ماہر اور جدیدترین اور مربوط یعنی ایک ہی احاطے میں تمام طرح کی جانچ خدمات، فیزیوتھیریپی، آپریشن سے متعلق بازآبادکاری اور پیشہ ورانہ ضروریات کو پورا کیا جاسکے گا۔ اس کے علاوہ اس سے مریضوں کی اسمارٹ موبلیٹی اور رسائی کو بھی ممکن بنایا جاسکے گا۔ اس کے ذریعے مریضوں کو اعلیٰ قسم کی ریسرچ اور کلینکل خدمات بھی مہیا کرائی جاسکیں گی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔شت۔ع ن
28-02-2019
U-1345
(Visitor Counter : 33
نیتی آیوگ
اٹل اختراعی مشن ڈیسالٹ سسٹمز کے ساتھ شراکت داری میں اختراع کو مزید تقویت فراہم کرنے کے لئے تیار ہے
نئی دہلی، 16 ستمبر 2021:
نیتی آیوگ کا اٹل اختراعی مشن  ڈسالٹ سسٹمز کے ساتھ شراکت داری میں ملک بھر میں اختراع اور صنعت کاری کے ایکو نظام کو ترقی دینے کے لئے پوری طرح تیار ہے۔
اس سلسلے میں بھارت میں اے آئی ایم پروگراموں اور اے آئی ایم مستفیدین کی مختلف موجودہ اور مستقبل کی پہل قدمیوں کی حمایت کرنے کے لئے ایک ورچووَل تقریب کے دوران ایک مفاہمتی عرضداشت پر دستخط کیے گئے۔
اس ایس او آئی کے تحت ڈیسالٹ سسٹمز اٹل اختراعی تجربہ گاہوں ، اے آئی ایم انکیوبیٹرس ، اٹل برادری اختراعی مراکز ، اٹل نیو انڈیا چیلنج  کے تحت ضمانتوں، اور چھوٹی صنعتوں کے لئے اٹل تحقیق اور اختراع  سمیت اے ایم آئی مستفیدین کو تعاون اور فروغ دے گا۔
آرزومند صنعت کاروں کے درمیان اختراع اور صنعت کاری کو فروغ دینے کےمقصد سے یہ پروگرام معاشرے میں ڈسرپٹیو اننوویشن میں تیزی لانے کے لئے ایک کھلی اختراعی امداد کے لئے ایک عمل انگیز کے طور پر کام کرے گا۔
ایس او آئی میں ڈیسالٹ اور نیتی آیوگ کے اٹل اختراع مشن  کے درمیان رابطے کے چھ پہلو ہیں۔ ان میں منتخبہ اے آئی ایم اسٹارٹ اپ کے لئے ڈیسالٹ سسٹمز کے تھری ڈی ایکسپیرئینس تجربہ گاہ اسٹارٹ اپ ایکسلیریشن پروگرام تک رسائی، منتخبہ اے آئی ایم اسٹارٹ اپ کو ان کی مصنوعات کی اہلیت سازی کے لئے سرپرستی؛ تھری ڈی ایکسپیرئینس تجربہ گاہ سے متعلق عالمی برادری کی منتخبہ اے آئی ایم اسٹارٹ اپ تک رسائی؛ ڈیسالٹ سسٹمز اسٹارٹ اپس عالمی صارفین، شراکت داروں اور تکنالوجی معاونین کے ساتھ جب کبھی بھی موقع ملے تب منتخبہ اے آئی ایم اسٹارٹ اپس کا صنعتی دنیا سے رابطہ؛ ڈیسالٹ سسٹمز کے قومی اور عالمی پروگراموں میں منتخبہ اے آئی ایم اسٹارٹ اپ کی شراکت داری کے ساتھ ہی تنظیم اور مشترکہ پروگراموں میں شراکت داری، ہیکاتھن، اے آئی ایم اور نیتی آیوگ کے ساتھ چنوتیاں شامل ہیں۔
اپنے خیالات کا اظہار کرتے ہوئے اٹل اختراعی مشن کے ڈائرکٹر ڈاکٹر چنتن ویشنو نے کہا کہ ڈیسالٹ کے ساتھ شراکت داری ہر طرح سے ایک منافع بخش شراکت داری ہے اور یہ ملک میں تمام مستفیدین کے لئے اے آئی ایم کے ایکو نظام کی توسیع کے عمل کو آگے بڑھاتی ہے۔
انہوں نے مزید کہا، ’’یہ پہل قدمی منتخبہ بھارتی اسٹارٹ اپس کے لئے نئے مواقع لے کر آئے گی کیونکہ اس سے انہیں ڈیسالٹ سسٹمز کے عالمی اسٹارٹ ایکو نظام، ان کے ایکسلریٹر پروگرام اور ساتھیوں، صنعتی ماہرین، انجینئروں کے ساتھ جڑنے اور تھری ڈی ایکسپیرئینس تجربہ گاہ کا حصہ بننے کا موقع ملے گا۔انہوں نے کہا کہ مجھے یہی کہنا ہوگا کہ میں اس کی اسٹارٹ اپس میں تیزی لانے کی صلاحیت اور دنیا بھر میں برادری کے ساتھ جڑنے سے بہت پرجوش ہوں۔‘‘
ڈیسالٹ سسٹمز، بھارت کے منیجنگ ڈائرکٹر دیپک این جی نے اپنے خیالات ساجھا کرتے ہوئے کہا کہ اٹل اختراعی مشن  کے ساتھ ہمارا ربط ایک ایسے طویل المدت رشتے کا آغاز ہے جو ملک میں پروڈیوسروں ، اختراع کاروں کے ایکونظام کو نشو و نما دینے کے لئے ڈیسالٹ کی عہدبستگی کو تعاون فراہم کرتا ہے۔
انہوں نے کہا، ’’اے آئی ایم کے ساتھ ہمارا ربط ہمارے مشترکہ مقاصد کو اور مضبوط کرے گا کہ کیسے ہم اسٹارٹ اپ تکنالوجی اور حکومت کے ذریعہ پیش کیے گئے صنعت کے بہترین طور طریقوں اور پالیسیوں سے مستفید ہو سکتے ہیں۔ انہوں نے زور دے کر کہا کہ، ’’ہماری تھری ڈی ایکسپیرئینس تجربہ گاہ برقی موٹرگاڑی، بیٹری اور چارجنگ بنیادی ڈھانچے، طبی آلات، توانائی اور اشیاء جیسے نئے شعبوں میں ابھرتے ہوئے اسٹارٹ اپ اور یہاں تک کہ مستقبل کی صنعت کے لئے دائمی حل فراہم کرنے والے کفایت شعار اختراع کاروں کے لئے تکنالوجی اور کمیونٹی تک رسائی فراہم کرے گی۔‘‘
ریلوے کی وزارت
مفت وائی فائی سروس 6000 سے زیادہ ریلوے اسٹیشنوں پر دستیاب ہے
اس کے تحت اسٹیشنوں پر موجودگی کے دوران ریلوے مسافروں کو انٹرنیٹ رسائی کی سہولت فراہم کرائی جاتی ہے
اس سے عوام کو آن لائن خدمات/ معلومات حاصل کرنے میں مدد مل رہی ہے، جو کہ ڈیجیٹل انڈیا کے سلسلے میں معاون ہے
ریلوے ، مواصلات اور الیکٹرانکس اور اطلاعاتی ٹکنالوجی کے مرکزی وزیر جناب اشونی ویشنو نے آج راجیہ سبھا میں ایک تحریری جواب میں بتایا کہ اب تک 6071 ریلوے اسٹیشنوں پر وائی فائی خدمات فراہم کرائی جارہی ہیں۔ یہ خدمات کسی بھی دن پہلے آدھے گھنٹے کے لیے عوام کو مفت دستیاب ہوں گی اور اس کے بعد چارج بنیاد پر دستیاب ہوں گی۔
ریلوے مسافر،اسٹیشنوں پر موجودگی کے دوران انٹرنیٹ تک رسائی کے لئے وائی فائی کی سہولت حاصل کرسکتے ہیں۔ ریلوے اسٹیشنوں پر وائی فائی سے عوام کو آن لائن خدمات/ معلومات حاصل کرنے میں مدد مل رہی ہے، جو کہ حکومت کی پہل ڈیجیٹل انڈیا کے سلسلے میں معاون ہے۔
ان اسٹیشنوں پر استعمال کیا جانے والا مجموعی ڈاٹا ہر ماہ تقریباً 97.25 ٹیرا بائٹس ہوتا ہے۔
اس اسکیم کے لیے وزارت ریلوے نے کسی علیحدہ فنڈز کی منظور نہیں دی ہے۔ دیہی علاقوں میں 193 ریلوے اسٹیشنوں پر وائی فائی خدمات کی فراہمی کے لیے یونیورسل سروس اوبلی گیشن فنڈ  کے تحت ٹیلی کام کے محکمے  نے 27.22 کروڑ روپے کے فنڈز کی منظوری دی ہے۔ 1287 ریلوے اسٹیشنوں پر وائی فائی خدمات میسرز ریل ٹیل کارپوریشن آف انڈیا لمیٹیڈ  کے ذریعہ فراہم کرائی جارہی ہے۔ بقیہ اسٹیشنوں پر مختلف فرموں کے کارپوریٹ سماجی ذمہ داری /چیریٹی پروجیکٹوں کے تحت وائی فائی خدمات فراہم کرائی جارہی ہیں جس کے لیے کوئی کیپیٹل خرچ نہیں کیا گیا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-14095
(Visitor Counter : 111
ریلوے کی وزارت
ہندوستانی ریلوے کی 83 خواتین آر پی ایف سب۔ انسپکٹر کیڈٹس نے کامیابی سے تربیت مکمل کی
تمام خواتین آر پی ایف سب۔ انسپکٹر کیڈٹس کی پاسنگ آؤٹ پریڈ کا انعقاد مولا علی میں کیا گیا
مختلف زونل ریلوے سے تعلق رکھنے والی 83 خواتین سب۔ انسپکٹر کیڈٹس  کی پاسنگ آؤٹ پریڈ کا انعقاد آج 10 اگست 2020 کو ریلوے پروٹیکشن فورس  ٹریننگ سنٹر ، مولا علی میں ہوا۔
محترمہ چنچل شیخاوت کو ، "بیسٹ کیڈٹ" اور "انڈور میں بہترین" اور محترمہ اسمرتی بسواس کو "بیسٹ ان آؤٹ ڈور" منتخب کیا گیا۔ پریڈ کی کمان محترمہ چنچل شیخاوت نے سنبھالی۔
اس موقع پر بات کرتے ہوئے شری گجانن مالیا نے خواتین سب۔ انسپکٹرز کو مشورہ دیا کہ وہ انہماک سے کام کریں اور ریلوے املاک اور ریلوے مسافروں کی حفاظت کے لئے اپنے فرائض سرانجام دیں۔ انہوں نے کہا کہ معاشرے کے کمزور طبقے ، خواتین اور بچوں کی دیکھ بھال پر خصوصی توجہ دی جانی چاہئے کیونکہ خواتین اور بچوں کی اسمگلنگ میں اضافہ ہورہا ہے۔ انہوں نے نوجوان کیڈٹس کے روشن مستقبل کی تمنا کی اور خواتین کی ایس آئی کیڈیٹس کو ان کی نمایاں کارکردگی پر مبارکباد پیش کی اور خواہش کی کہ وہ اپنے فرائض انتہائی پیشہ ورانہ مہارت اور ہمدردی کے ساتھ ادا کریں گی۔
ان سب انسپکٹر کیڈٹوں کو ریلوے میں آئندہ چیلنجوں کا مقابلہ کرنے کے لئے انڈور اور آؤٹ ڈور مضامین میں 9 ماہ تک سختی سے تربیت دی گئی ہے اور فائنل امتحان پاس کرنے کے بعد آج انہوں نے اس رنگا رنگ غیر معمولی پریڈ میں حصہ لیا اور عہد لینے کے بعد وہ ریلوے پروٹیکشن فورس کی رکن بن گئی ہیں۔
یہ پریڈ کووڈ۔ انیس سے متعلق سبھی رسمی کارروائیوں کو پورا کرنے کے ساتھ ساتھ سماجی دوری بنائے رکھنے کے ضابطے پر عمل کرتے ہوئے منعقد کیا گیا تھا۔
...............................................................
م ن، ن ا،م ف
U-4448
(Visitor Counter : 125
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 1050ٹیکے لگائے گئے ہیں۔
ہندوستان میں سردست زیر علاج مریضوں کی تعداد9092ہے۔
فی الحال زیر علاج مریضو ں کی شرح 0.02 فیصد ہے۔
سردست ملک میں شفایابی کی شرح 98.79فیصد ہے۔
گزشتہ 24 گھنٹے کے دوران 1948مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر4,44,44,013ہوگئی ہے۔
گزشتہ 24 گھنٹے کے دوران کووڈ کے 865نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.91 کروڑ ٹیسٹ کئے جا چکے ہیں، گزشتہ 24 گھنٹے میں135873ٹیسٹ کیے گئے۔
وزیراعظم کا دفتر
وزیر اعظم نے اُتراین کے موقع پر عوام کو مبارکباد پیش کی
وزیر اعظم جناب نریندر مودی نے اُتراین کے موقع پر عوام کو مبارکباد پیش کی ہے۔
ایک ٹوئیٹ میں وزیر اعظم نے کہا؛
’’اُتراین کے موقع پر مبارکباد۔ خداکرے کہ آپ کی زندگیوں میں خوشیاں ہی خوشیاں ہوں۔‘‘
ماحولیات، جنگلات اور موسمیاتی تبدیلی کی وزارت
ہندوستان نے کوپ – 26 میں اپنی تیسری دو سالہ اپ ڈیٹ رپورٹ کی مختصر پیشکش میں ماحولیاتی تبدیلی پر اپنا موقف پوری طاقت اور ذمہ داری کے ساتھ پیش کیا
نئی دہلی۔ 06 نومبر جاری کوپ – 26 کے جاری اجلاس میں نقطہ نظر کی مختصر پیش کش  کے دوران، ہندوستان نے اپنی تیسری دو سالہ اپ ڈیٹ رپورٹ سے متعلق ایک پریزنٹیشن پیش کی ۔ یہ رپورٹ فروری 2021 میں یو این ایف سی سی کو سونپ دی گئی تھی۔
ہندوستان کی جانب سے ایک بیان دیتے ہوئے، ماحولیات، جنگلات اور موسمیاتی تبدیلی کی وزارت میں سائنسدان جی  ڈاکٹر جے آر بھٹ نے اس حقیقت کی نشاندہی کی کہ ہندوستان میں عالمی آبادی کا 17 فیصد حصہ ہے، اس کا تاریخی مجموعی اخراج صرف 4 فیصد ہے جبکہ گرین ہاؤس گیس کا موجودہ سالانہ اخراج صرف 5فیصد ہے۔
فریقین کے ساتھ بات چیت کے موقع کے طور پر ایف ایس وی کا خیرمقدم کرتے ہوئے اور کثیر جہتی عمل کی ستائش کرتے ہوئے، ماحولیات، جنگلات اور موسمیاتی تبدیلی کی وزارت میں سائنسدان جی  جے آر بھٹ نے ہندوستان کی جانب سے ایک بیان دیا، جس میں اس حقیقت کو اجاگر کیا گیا کہ ہندوستان عالمی آبادی کا 17 فیصد نمائندگی کرتا ہے، اس کا تاریخی مجموعی اخراج صرف 4 فیصد ہے، جبکہ گرین ہاؤس گیس کا موجودہ سالانہ اخراج صرف 5فیصد ہے۔
ڈاکٹر بھٹ نے کہا " اس حقیقت کو اس بات سے بھی تقویت ملتی ہے کہ ہندوستان بطور خاص ماحولیاتی تبدیلی کا شکار ہے۔ تاہم ہندوستان اس کے باوجود اسے کم کرنے کے لیےمتعدد اقدامات کر رہا ہے جس میں پوری معیشت اور معاشرے کو شامل کیا گیا ہے۔ اور اس نے بتدریج گرین ہاؤس گیسوں کے اخراج سے اپنی اقتصادی ترقی میں اضافہ کرنا جاری رکھا ہے۔"
کل نو ممالک یعنی برطانیہ، یورپی یونین، چین، جمہوریہ کوریا، لکسمبرگ، جمہوریہ چیک، سوئٹزرلینڈ، سعودی عرب اور انڈونیشیا نے ورکشاپ کے دوران کارروائی کے حصے کے طور پر سوالات پوچھے۔ تمام فریقوں نے بی یو آر پر ہندوستان کی کوششوں کی تعریف کی ۔ تمام فریقوں نے ماحولیات تبدیلی کے اثر کو کم کرنے کے نئے اقدامات کے بارے میں ہندوستان کے ذریعہ حالیہ اعلانات سمیت اس کے اثر کو کم کرنے کے اقدامات کی ستائش کی۔
ہندوستان کے تیسرے بی یو آر پر ہونی والی بحث کے دوران یہ اہم بات سامنے آئی کہ 2005-2014 کے دوران ہندوستان نے اپنی مجموعی گھریلو پیداوار کے حوالے سے اخراج کی شدت میں 24 فیصد کی تخفیف میں کامیابی حاصل کی ہے نیز اس نے اپنے شمسی توانائی کے پروگرام میں قابل ذکر اضافہ کیا ہے۔ گزشتہ 7 سالوں میں، ہندوستان کی نصب شدہ شمسی توانائی کی صلاحیت میں 17 گنا اضافہ ہوا ہے۔
موسمیاتی تبدیلیوں سے نمٹنے کے لیے ہندوستان کی کثیرجہتی کوششوں کے بارے میں بھی سوالات پوچھے گئے ، جن میں کولیشن فار ڈیزاسٹر ریسیلینٹ انفراسٹرکچر  بھی شامل تھے۔ ہندوستان نے یہ کہتے ہوئے جواب دیا کہ ترقی پذیر ممالک میں آفات کا خطرہ بڑھ رہا ہے، اور سی ڈی آر آئی بین الاقوامی تعاون کو فروغ دینے والا ایک قدم ہے جس کی موجودہ وقت میں بہت ضرورت ہے۔ ہندوستان کے جنگلات کا دائرہ بڑھانے کے سوال پر، ہندوستان نے جواب دیا کہ جنگلات کے رقبہ بڑھانے میں عوامی شراکت داری نے بہت اہم کردار ادا کیا ہے، اور یہ کہ ہندوستان کے جنگلات چاروں ماحولیاتی سسٹم کام کر رہا ہے۔ ہندوستان نے اس بات پر بھی روشنی ڈالی کہ وہ آب و ہوا کی تبدیلی پر پوری طاقت اور ذمہ داری کے ساتھ بات کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-12594
(Visitor Counter : 133
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 185.21 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 15.66 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،02 اپریل، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,85,21,44,495
|
|
دستیاب خوراک
|
|
15,66,02,526
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 185.21کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 15.66کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دوران ایم ایس پی کی کارروائی
گزشتہ سال کے مقابلے دھان کی خریداری میں 20.18 فیصد کا اضافہ
42422.49 کروڑروپئے کی مالیت کی کم از کم امدادی قیمت  کے ساتھ کے ایم ایس خریداری کے عمل سے تقریباً 18.91 لاکھ دھان کے کسانوں کو فائدہ حاصل ہوا ہے
موجودہ خریف مارکیٹنگ سیزن 21-2020 کے دوران حکومت کے ذریعے پچھلے سیزن کی طرح ہی موجودہ کم از کم امدادی قیمت  اسکیموں کے مطابق کسانوں سے 21-2020 خریف فصلوں کی خریداری لگاتار کررہی ہے۔
پنجاب، ہریانہ، اترپردیش، اتراکھنڈ، تملناڈو، چنڈی گڑھ، جموں وکشمیر، کیرالا، گجرات اور آندھراپردیش پر مشتمل ریاستوں/ مرکز کے زیر انتظام علاقوں میں خریف 21-2020 کے لئے دھان کی خریداری تیز رفتاری کے ساتھ جاری ہے۔ ان ریاستوں / مرکز کے زیرانتظام علاقوں سے 3 نومبر 2020 کی تاریخ تک 224.70 لاکھ میٹرک ٹن سے زائد دھان کی خریداری ہوئی ہے جبکہ گزشتہ سال اسی مدت میں 186.97 لاکھ میٹرک ٹن دھان کی خریداری ہوئی تھی۔ اس طرح گزشتہ سال کے مقابلے دھان کی خریداری میں 20.18 فیصد کااضافہ ہوا ہے۔ 224.70 لاکھ میٹرک ٹن کی کُل خریداری میں اکیلے پنجاب نے 158.47 لاکھ میٹرک ٹن کا تعاون کیا ہے جو کہ کُل خریداری کا 70.52 فیصد ہے۔
تقریباً 18.91 لاکھ کسانوں کو جاری خریف مارکیٹنگ سیزن خریداری کی کارروائی سے فائدہ حاصل ہوا ہے جس کی ایم ایس پی کی مالیت 42422.49 کروڑ روپئے ہے۔
مزید برآں ریاستوں سے موصولہ تجاویز کی بنیاد پر تملناڈو، کرناٹک، مہاراشٹرا، تلنگانہ، گجرات، ہریانہ، اترپردیش، اڈیشہ، راجستھان اور آندھراپردیش کے ریاستوں سے قیمت امدادی اسکیم  کے تحت خریف مارکیٹنگ سیزن 2020 کے لئے 45.10 لاکھ میٹرک ٹن دلہن اور تلہن کی خریداری کیلئے منظوری دی گئی تھی۔ علاوہ ازیں آندھراپردیش، کرناٹک، تملناڈو اور کیرالاکے ریاستوں کیلئے 1.23 لاکھ میٹرک ٹن کوپرا کی خریداری کیلئے بھی منظوری دی گئی تھی۔ دیگر ریاستوں / مرکز کے زیر انتظام علاقوں کیلئے قیمت امدادی اسکیم  کے تحت دلہن تلہن اور کوپرا کی خریداری کیلئے تجاویز موصول ہونے پر منظوری دی جائے گی تاکہ اگر متعلقہ ریاستوں / مرکز کے زیر انتظام علاقوں میں نوٹیفائیڈ فصلوں کی کٹائی کی مدت کے دوران بازار کی قیمت ایم ایس پی سے نیچے رہ جاتی ہے تو مرکزی نوڈل ایجنسیوں کے ذریعے ریاست کی جانب سے نامزد خریداری ایجنسیوں کے ذریعے براہ راست رجسٹرڈ کسانوں سے سال 21-2020 کیلئے مقررہ ایم ایس پی پر ان فصلوں کی ایس اے کیو گریڈ کی خریداری کی جاسکے۔
3نومبر 2020 کی تاریخ تک اپنی 18523.69 میٹرک ٹن مونگ، ارد، مونگ پھلی اور سوابین کی خریداری کی ہے جس کی ا یم ایس پی مالیت 100.11 کروڑ روپئے ہے جس سے تملناڈو ، مہاراشٹر، گجرات، ہریانہ اور راجستھان میں 11243 کسانوں کو فائدہ پہنچا ہے۔ اسی طرح کرناٹک اور تملناڈو میں 3961 کسانوں کو فائدہ پہنچاتے ہوئے 52.40 کروڑ روپئے کی ایم ایس پی مالیت کے 5089 میٹرک ٹن کوپرا  کی خریداری کی گئی ہے۔ کوپرا اور ارد کے سلسلے میں قیمتیں زیادہ تر بڑی پیداوار کرنے والی ریاستوں میں ایم ایس پی سے زیادہ ہیں۔ متعلقہ ریاستوں/ مرکز کے زیرانتظام علاقوں کی حکومتیں خریف دالوں اور تلہن کی آمد پر متعلقہ ریاستوں کے ذریعے مقرر کردہ تاریخ سے خریداری شروع کرنے کیلئے ضروری انتظامات کررہی ہیں۔
ایم ایس پی کے تحت کپاس کی خریداری کا عمل پنجاب، ہریانہ، راجستھان، مدھیہ پردیش اور تلنگانہ کی ریاستوں میں بلاروکاوٹ جاری ہے۔ 3 نومبر2020 کی تاریخ تک 770802 کپاس گانٹھوں کی خریداری کی گئی ہے جس کی مالیت 224235 لاکھ روپئے ہیں، جس سے 147480 کسانوں کو فائدہ حاصل ہوا ہے۔